L 45/1640
RO
Jurnalul Oficial al Uniunii Europene
24.2.2022
COMISIE OPERAȚIUNI DE ÎMPRUMUT ȘI DE CREDIT — OPERAȚIUNI DE ÎMPRUMUT ȘI DE CREDIT GARANTATE DE BUGETUL UNIUNII (CU TITLU INDICATIV)
3.
Incidența bugetară Pandemia de COVID-19 a provocat un impact masiv și perturbator asupra sistemelor economice ale tuturor statelor membre.
Așadar, sunt necesare contribuții colective din partea statelor membre sub formă de garanții care să sprijine împrumuturile de la bugetul Uniunii.
Astfel de garanții sunt necesare pentru a permite Uniunii să acorde împrumuturi într-un cuantum suficient statelor membre pentru sprijinirea politicilor privind piața forței de muncă care sunt supuse celei mai mari presiuni.
Pentru a se asigura că datoria contingentă rezultată din astfel de împrumuturi este compatibilă cu cadrul financiar multianual (CFM) aplicabil și cu plafoanele de resurse proprii, garanțiile oferite de statele membre ar trebui să fie irevocabile, necondiționate și la cerere, în timp ce garanțiile suplimentare ar trebui să sporească robustețea sistemului.
În conformitate cu rolul complementar al unor astfel de garanții și fără a aduce atingere caracterului irevocabil, necondiționat și la cerere al acestora, se preconizează ca, înainte de a solicita garanțiile oferite de statele membre, Comisia să utilizeze marja disponibilă în limita plafonului resurselor proprii pentru creditele de plată, în măsura în care acest lucru este considerat sustenabil de către Comisie, ținând seama, printre altele, de datoriile contingente totale ale Uniunii, inclusiv în cadrul mecanismului pentru balanțele de plăți înființat prin Regulamentul (CE) nr.
332/2002 al Consiliului (1).
În cererea de executare a garanțiilor relevantă, Comisia ar trebui să informeze statele membre despre proporția în care a fost utilizată marja disponibilă.
Necesitatea unor garanții oferite de statele membre poate să fie reevaluată dacă se ajunge la un acord cu privire la un plafon al resurselor proprii revizuit.
Având în vedere că cele două părți ale acestor operațiuni de împrumut și de credit se desfășoară în condiții identice, incidența bugetară se limitează la activarea garanției în cazul incapacității de plată a debitorului.
La 31 decembrie 2020, suma restantă din cadrul acestui instrument era de 39 500 000 000 EUR.
(1) Regulamentul (CE) nr.
332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (JO L 53, 23.2.2002, p. 1).